Matthew Gatt inħatar Kap tal-Uffiċċju tal-Kap tal-Partit Nazzjonalista u Kap tal-Oppożizzjoni Simon Busuttil. Fi stqarrij l-PN qal li dan hu rwol ġdid li nħoloq biex jappoġġja lil Dr. Simon Busuttil fil-proċess ta’ tiġdid tal-Partit u l-istrutturi tiegħu. Matthew Gatt, li għandu 28 sena, attenda l-Kulleġġ ta’ San Alwiġi u ggradwa fl-Ekonomija fl-2007 mill-Università ta’ Malta. Hu kompla bl-istudji tiegħu fl-Università ta’ Warwick, minn fejn iggradwa f’livell ta’ Masters fil-Politika Ekonomika Internazzjonali. Hu serva wkoll għal 4 snin fi Brussell, bħala Assistent Parlamentari ta’ Dr. Simon Busuttil. Fl-aħħar xhur, hu kien jaħdem bħala Analista tal-Ekonomija fid-Dipartiment tal-Politika Ekonomika fi ħdan il-Ministeru tal-Finanzi.